Rok Marguč

Rok Marguč (s. 25. toukokuuta 1986 Celje, Slovenian ST, Jugoslavia) on slovenialainen lumilautailija ja maailmanmestari.

Marguč voitti paripujottelun maailmanmestaruuden vuonna 2013 Stonehamissa. Lisäksi hänellä on MM-hopea vuodelta 2011 ja MM-pronssit vuosilta 2011 ja 2015.

Olympialaisiin Marguč on osallistunut kahdesti, vuonna 2010 Vancouverissa ja vuonna 2014 Sotšissa. Vancouverissa hän oli parisuurpujottelussa 23:s. Sotšissa hän oli paripujottelun 12:s ja parisuurpujottelun viides.

Marguč on voittanut urallaan yhden maailmancupin osakilpailun ja ollut kolmen parhaan joukossa kuudesti. Hän oli parisuurpujottelun maailmancupin kolmas kaudella 2012–2013.

Lähteet

Viitteet 

Slovenialaiset lumilautailijat
Vuonna 1986 syntyneet
Elävät henkilöt